text: Frøs fik et mindre underskud
  28 januar 2011 kl. 16.04
  Efter 22 år med overskud kom Frøs Herreds Sparekasse ud af 2010 med et underskud på 12,5 millioner kroner.
  Underskuddet vælter dog ikke den sydjyske sparekasse. Frøs er over dobbelt så solid som loven kræver med en egenkapital på 557 millioner kroner ? solvensen er på 19 procent, hvor loven siger mindst 8 procent.
  Frøs har et stort indlånsoverskud. For hver 100 kroner, kunderne sætter ind, udlåner sparekassen kun 67 kroner. Indlånene er steget med 15 procent til 3.517 millioner kroner mod 3.054 millioner kroner i 2009.
  
  Forsigtig politik
  Væksten i udlån var på seks procent til 2.360 millioner kroner mod 2.222 millioner kroner året før.
  Frøs har nedskrævet 30,6 millioner kroner på lån og garantier mod 42,8 millioner kroner i 2009.
   
  Sparekassen har fået 3.300 nye kunder i det seneste år.
  Direktør Kurt Jensen forklarer underskuddet med, at sparekassen har ført en forsigtig fondspolitik, betalt 36 millioner kroner til bankpakken 1 og investeret i en ny afdeling i Vejle samt fået en ny bankbygning i Ribe.
  Kurt Jensen forventer at få overskud i år.
  